فرانثيسكو ݣويا

فرانثيسكو خوسي دي ݣويا اي لوثيينتيس (ب صبليونية: Francisco José de Goya y Lucientes؛ es (30 مارس 1746 – 16 ابريل 1828) رسام رومانسي اسپاني وصانع طباعة. كيتعتابر من اهم الفنانين الاسبان ف اواخر القرن 18 وبدايات القرن 19، وعلی طول مسارو الطويل كان مؤرخ ومعلق تاريخي للعصر ديالو. والنجاح ديالو ف حياتو، جعل الناس اشيرو لݣويا علی انه اخر معلم قديم وف نفس الوقت اول الحداثيين. زيد علی هادشي انه واحد من اعظم رسامي الپورتريهات ف الوقت ديالو. تولد ݣويا ف عائلة من الطبقة المتوسطة الدنيا ف 1746، ف قرية فوينديتودوس ف اراݣون. قرا الرسم ملي كان عندو 14 عام علی يد خوسي لوزان اي مارتينيز، من بعد انتاقل لمدريد اللي غادي يقرا فيها علی يد انطون رفائيل مينݣز. تزوج جوزيفا بايو ف 1773؛ تميزات حياتهم بسلسة (نݣولو ثابتة) ديال حالات الحمل والاجهاض، وغير مولود واحد، دري، هو اللي نجا حتی سن البلوغ. ݣويا ولی رسام القصر لصالح التاج الاسپاني ف 1786، وهاد الجزء اللول من مسارو تميز بعدة پورتريهات لشخصيات من الطبقة الارستقراطية والعائلة الملكية، وبرسومات الروكوكو المصممة للقصر الملكي. علی الرغم من الحفاظ علی كتاباتو ورسائلو فالقليل اللي تّعرف علی افكارو والخواطر ديالو. ݣويا عانی من مرض شديد وما مشخصش فعام 1793، الشي لي خلاه افقد القدرة ديالو علی السمع. المرض وفقدان الامل جعل الاعمال ديالو من بعد سنة 1793 اكثر قتامة وتشاؤما شوية بشوية. رسوماتو الاخيرة ومطبوعاتو عكسات نظرة قاتمة علی المستوی الشخصي، الاجتماعي، والسياسي واللي كانت دائما علی النقيض من حالة نجاحو وصعودو ف سلم المجتمع. ف 1795 تم تعيينو رئيس الاكاديمية الملكية، فالعام نيت فاش وقع مانويل ݣودوي علی معاهدة غير منصفة مع فرنسا. وف 1799 ولی ݣويا هو ""Primer Pintor de Cámara"؛ اعلی لقب بالنسبة لرسام ف البلاط الملكي. وف اواخر 1790، وبتكليف من ݣودوي، كمل فرانثيسكو "La maja desunda" (الماخا العارية)؛ لوحة جريئة بالنسبة لداك الوقت، وتم الاستلهام ديالها بشكل ملحوظ من اعمال دييݣو ڤيلاثكيث. ورسم ف عام 1801 كارلوس الرابع ملك اسپانيا هو وعائلتو، وحتی هي تاثرات باعمال ڤيلاثكيث. ف 1807 قاد نابليون الجيش الفرنسي ف حرب شبه الجزيرة ضد اسپانيا. بقا ݣويا ف مدريد خلال الحرب اللي كايبان بانها اثرات فيه بعمق. علی الرغم من انه ما فصحش علی افكارو ف العامة، الا انه يمكن الاستنتاج ديالها من سلسلة مطبوعات كوارث الحرب (تنشرات 35 عام من بعد الوفاة ديالو) ولوحاتو ف عام 1814: الثاني من ماي 1808 والثالث من ماي 1808. اعمال اخری من فترة منتصف العمر شملات سلسلة التنميشات "Los Caprichos" و"Los Dispartas"، ومجموعة واسعة من اللوحات المتعلقة بالجنون، المصحات العقلية، الساحرات، المخلوقات الخيالية، والفساد الديني والسياسي، وهادشي كلو كيشير بانه كان خايف علی مصير بلادو وصحتو العقلية والجسدية ف نفس الوقت. تتوجات فترة حياتو الاخيرة باللوحات السوداء ف 1819-1823، المرسومة بالالوان الزيتية ف جدران الݣبص ف المنزل ديالو "Quinta del Sordo" (ڤيلا الاصم)، فين عاش تقريبا ف عزلة من بعد ما خاب الامل ديالو من التطورات السياسية والاجتماعية ف اسپانيا. ف نهاية المطاف، ݣويا خوا اسپانيا فعام 1824، باش اتقاعد ف مدينة بوردو الفرنسية، برفقة خادمتو ورفيقتو "ليوكاديا وايس" اللي صغيرا منو بزاف، واللي كانو كيݣولو بانها الحب ديالو. تماك كمل سلسلة "La Tauromaquia"" وعدد من اللوحات القماشية الاخری. علی اثر اصابتو بسكتة دماغية، ݣويا ولی مشلول من جنبو الليمن، وكان كيعاني من ضعف البصر والقدرة الضعيفة علی الوصول لادوات الرسم. ف 16 ابريل 1828 توفی ݣويا عن عمر يناهز 82 عام وتم الدفن ديالو. من بعد تمت اعادة دفن الجثمان ديالو ف كنيسة سان انطونيو دي لا فلوريدا الملكية ف اسپانيا. واثناء عملية نقل الجثمان تبين بان جمجمة ݣويا كانت مفقودة، وعلی الفور ابلغ القنصل الاسپاني رؤساؤو ف مدريد بالواقعة، اللي ردو عليه: "صيفط ݣويا بالراس ولا بلا راس".